**Възможности за повишаване на емоционалната интелигентност на учителя чрез развиване на социалната компетентност на децата в детската градина**

*Светлана Лазарова, ст. учител, I ПКС, ДГ№2 „Знаме на Мира”- гр. Балчик*

*Нели Димитрова, учител, ДГ№2 „Знаме на Мира“, гр. Балчик*

The report consider the possibilities to increase emotional intelligence of teachers in kindergarten through improving the social competence of children and pedagogues.

При специалистите, работещи с други хора (мениджъри, учители) интелектът никога не е достатъчен, защото много от проблемите, с които се сблъскват, са по същество с емоционален характер. Способността на личността да се справя с тях зависи от умението за управление на собственото емоционално състояние, уравновесеност и яснота за вътрешните си чувства, лични мотиви и умение за общуване с останалите приятно, зряло и деликатно,тоест от нейната емоционална интелигентност.

***І. Мотивация за избор на темата***

Учителите ежедневно се сблъскват с широк спектър от положителни и отрицателни емоции докато взаимодействат с деца, ученици, родители, колеги, администратори. Това изисква справяне със собствените им емоции и с тези на останалите. Освен това те са сред групите с най-високи нива на професионален стрес. Според Е. Налбантова, представител на синдикат ''Образование'' към КТ ''Подкрепа'' младите учители в България са под 1%, едва 0,1% са тези до 25 години, а yчителската пpофеcия е непpивлеĸaтелна за тях защото е доста стресираща; друга причина е, че от университетите младите хора излизат неподготвени, без практически умения за преподаване и управление на класната стая. Нарастваща е тревогата при прегарянето на учителя и неблагоприятните последици от това за учебната среда. Доказано е, че учениците на преподаватели, които се затрудняват с регулирането на своите емоции, са склонни да изпитват повече отрицателни емоции (тъга, срам, и вина). Същевременно според скорошен мета-анализ на над 300 изследвания, програми, включващи социално и емоционално обучение значително подобряват социалните и емоционални умения, както и академичните постижения. Следователно обучението на емоционални умения у децата и учителите може да създаде по-стабилна и продуктивна среда, която насърчава положителното социално взаимодействие и постиженията на децата.

***ІІ. Експериментално изследване*** Основавайки се на гореизложеното, нашият педагогически екип си постави следната

*Цел:* Повишаване ЕИ на педагогическия екип на IVа група в ДГ№2 „Знаме на Мира” – гр. Балчик.

*Обект на изследването:* Наличие на емоционални и социални умения за ефикасно общуване у децата и педагозите.

*Предмет на изследването*: Възпитателно- образователна среда, насърчаваща сътрудничество между деца, родители и педагогически екип.

*Хипотеза:* Повишаването на социалната компетентност на децата и учителите в групата ще повиши ЕИ на педагозите.

*Задачи*, свързани с реализирането на целта:

1. Да се анализират теоретични постановки относно същността на ЕИ;

2. Да се организира педагогически експеримент, включващ три етапа:

2.1. Констативен етап за диагностика степента на ЕИ на учителите.

2.2. Основен, формиращ етап, система от дейности за активно въвличане на детето и на педагозите, стимулиращи техните емоционални умения.

2.3. Контролен етап – сравняване на резултатите от изследването преди и след преобразуващия експеримент.

3. Обобщаване на резултатите от експеримента.

*Методи на изследването:* „Професионални тестове за ЕИ“ на Хари Толи и Робърт Ууд. Данните са индикация за състоянието на ЕИ на учителя и спомагат за създаването на личен ЕИ профил на изследваните педагози.

Въпросите са групирани по петте сфери на ЕИ: самоконтрол, самопознание, мотивация, емпатия, социални умения, като преценката за степента е висока, средна или ниска- за всеки от петте компонента. Анализът е резултат от това колко „високо,ниско и средно интелигентни“ отговори сме получили по отделните сфери и изчисляване на сбора им.

***ІІІ. Анализ на резултатите.*** В проучването бяха включени 18деца и педагогическият екип на IVа група на ДГ №2 „Знаме на мира”, град Балчик. Единият учител е с 4г. педагогически стаж, а другият – с 22г.

*§ 1. Анализ на педагогическия експеримент.*

**1.1.Констативен етап на експеримента.**

1.1.1. Резултати от диагностичния тест. За младия педагог 39,20% от твърденията са в границите на високата ЕИ, толкова са и за средна ЕИ и съответно 21,6%- на ниска. Най – високи са нивата в сферата на Мотивацията- 58,8%, най – ниски – при Самопознанието- 37,8%. За по – възрастния педагог 57,38%от твърденията са с отговори в границите на високата ЕИ, 14,86%– в ниската, 27,76%- в границите на средната ЕИ. Най-висок е процентът при Самоконтрола, при Социалните умения са отбелязани най – голям процент ниски стойности-16%.

**1.2. Преобразуващ етап.** Цел: усвояване на познание, конструирано въз основа на опита, който детето и възрастния притежават и в активно взаимодействие със средата чрез интерактивни методи, поставящи учителя и децата в ситуации на постоянно обсъждане и изразяване на собствено мнение. Идеята е, че това усвояване тече двустранно, като стимулира емоционалната грамотност едновременно и у децата, и у педагозите.

Преобразуващият етап съдържа следните модули:

***I. Модул „Емоционални умения при децата“***

*1.1. Подмодул Самопознание.* Цел: създаване на умения за наблюдение и диференциране на основните чувства тъга, гняв, радост, страх, изненада. Дейности: „Албум на чувствата" с рисунки и снимки на децата, изразяващи различни емоции; „Азбука на емоциите”; ситуационен метод Драматизация: „С изключен звук", „Отгатване на чувства”; Психогимнастика- игри за трениране на емоциите; Арт терапия стеми: „Рисуване с пръсти”, „Маски”, „Рисуване със затворени очи”, „Предаване на групова рисунка”, „Нарисувай как прекосяваш река”.

*1.2.Подмодул Самоконтрол.* Цел: разпознаване на ранните физически прояви на емоционалните си реакции, за да се научат на самоконтрол чрез:

а) осъзнаване промените в тялото и реагиране със спокойствие чрез въвличане в обсъждането и взимане на решения: активно участие в изработване на правила;решаване на казуси в „Игра за решения”; симулационна игра „Стой спокоен",„Успокояваща кошница”;

б) отпускане и постигане на спокойствие с релаксиращи техники- физически и дихателни упражнения и игри в различни режимни моменти, музикотерапия чрез релаксираща музика, пеене и движение с музика;

*1.3. Подмодул „Мотивация”.* Цел: оценка на задружните усилия и груповите постижения в общите игри.

„Робот”- забавна игра за трима, „Задружният волейбол; „Въздушен хокей”.

*1.4. Подмодул „Социални умения”.*Цел: преодоляване на проблеми с взаимоотношенията.

Симулационни и ролеви игри: „Тв шоу”,„Интервю”,„Довърши след мен”;

*1.5. Подмодул „Емпатия”.* Цел: възпитаване на учтиви, уважаващи останалите; повишаване чувството на доверие. Съставяне на списък с добрите обноски; ролеви игри „Водене на сляп”, „Как се чувства?“.

***II. Модул „Емоционални умения при учителя“*** включва практически дейности, които учителят може да извършва сам на работното си място за развитие на всяко ЕИ умение. Инструментите са предназначени да служат като механизми за справяне със стреса чрез: (1) по-задълбочена информация за четирите EИ умения (възприятие, употреба, разбиране и управление на емоциите);(2) дейности, симулации и дискусии, свързани с осъзнаване на това как уменията на ЕИ играят важна роля при вземане на решения, управление на стреса, междуличностните отношения, изграждането на екип, и на цялостното качество на живот на човек;(3) иновативни стратегии за повишаване на всяко умение на EИ.Един от инструментите е въпросникът, създаден и използван от Организация за Съвместно Академическо Социално и Емоционално обучение (CASEL),свързан с всяко едно от четирите ЕИ, които учителят може да използва, за да е подготвен за ситуации, наситени с емоционални преживявания.

*2.1. Подмодул „Възприемане на емоции“*Цел: Развиване способноста за разпознаване на собствените емоции и идентифицирането им у другите. Тази способност може да се развива чрез мероприятия с участието на родители и учители (тренинг "Родители и учители - приятели и партньори"), ежедневни взаимодействия с колеги, лекции и дейности (лекция „Повишаване ЕИ на децата в детската градина“).За дейноста „Възприемане на емоции“ се прави писмено описание на събития, случили се в течение на един ден в детската градина, какво прави учителят в тези ситуации и кой друг е присъствал. След това се записват емоциите и тяхната интензивност по време на всяко едно от тези събития, включително словесните и невербални знаци (изражение на лицето, глас, поза). Тази дейност може да се извършва периодично през целия ден или в края на деня.С течение на времето и с практиката тази дейност може да се трансформира в умствена в рамките на ежедневието на учителя.

*2.2. Подмодул „Ефективно използване на емоциите“.*

Цел: Повишаване на осведоменоста как емоциите влияят на начина ни на мислене и поведение; разработване на набор на инструменти за манипулиране на емоциите- свои и чужди, за да се повлияе мислене, поведение. Учителят споделя кои аспекти на средата оказват влияние на емоциите, а оттам- на мотивацията и взаимодействията с други. Накрая се изброяват начините, чрез които могат да се генерират емоции или настроения във всяка ситуация, или четвъртото EI умение- управление на емоциите чрез различни видове осветление, музика, емоционално натоварено четене, игри.

*2.3. Подмодул „Разбиране на емоциите“* Цел: Осъзнаване какво причиняват емоциите и кога те или другите ги изпитват. Например по-уверено дете ще остане спокойно, когато учителят на висок глас съобщи, че отговорът му е грешен. В тази ситуация друго по- не уверено дете може да изпадне в безпокойство, да се почувства виновно и да се разсее от урока. За да превърне своите и чуждите емоции в нещо положително, учителят може да обсъди ситуацията и тези емоции по-късно с детето.

*2.4. Подмодул „Управление на емоциите“*Цел: Проучване възможностите за осъществяване на подходи за управление на емоциите.Учителят описва отрицателна емоция, която изпитва по време на работа, какво я предизвиква, стратегии, които са използвани, за да се справис нея и доколко са билиефективни. След това обмисляи записвастратегии, които да приложи: упражнения, разговор с приятел/колега,дълбоко дишане.

**1.3. Заключителен, оценъчен етап.**

 За оценка поставихме педагозите в условията на констативния етап чрез използване на същите тестове.

1.3.1. Обобщен анализ на резултатите: нарастване процентите в сферата на високата ЕИ, най – значимо при младият учител в сферата на Самопознанието- от37,8% на 51,3%; общо: от 39,2% на 51,7% най-рязък е спада в ниската степен при Социалните умения- от 21,6% на 0%. Аналогично се наблюдава нарастване и в процентите във високата степен и при старши учителя- най- рязко при Мотивацията- от 42% на 67,20. Общо: от 57,38% на 71,96% Наполовина са спаднали процентните нива на ниската степен при всички изследвани елементи на ЕИ, общо от 14,86% на 6,60%.

*§2.Обобщаване на резултатите от експеримента.* Изследователската работа доказа валидността на хипотезата, а именно: целенасочената дейност повиши нивото на ЕИ на педагогическия екип в групата във всички сфери на емоционалните умения, което е от съществено значение за професионалния му и личен успех. Нашият собствен опит ни доказва, че ЕИ ще продължи да бъде едно от водещите качества при учителите.